2. PRAKTICKÁ ČASŤ

2.1	Súhrnná charakteristika

SECRET, s. r. o., je spoločnosť založená l. 1. 2002 v Trenčíne. Predmetom jej činnosti je výroba a predaj pánskej, dámskej, detskej konfekcie a obuvi. Zakladateľkou spoločnosti je ...................................... 
Majetok spoločnosti tvorí vklad zakladateľky v objeme 500 000,- Sk. 
Hlavným zámerom spoločnosti je v roku 2003 uviesť na trh novú kolekciu ošatenia a obuvi. 
V roku 2003 očakáva spoločnosť celkové príjmy 30 mil. Sk a zisk po zdanení 7,5 mil. Sk.  V roku 2004 očakáva spoločnosť zvýšenie celkových príjmov o 20%. 

2.2	Charakteristika podniku

SECRET, s. r. o., bola založená v roku 2002 v súlade s platným Obchodným zákonníkom ako spoločnosť s ručením obmedzeným. 
V prvom roku svojej existencie sa spoločnosť snažila presadiť len s pánskymi a dámskymi konfekciami, v roku 2003, teda v druhom roku existencie, je jej hlavným zámerom uviesť na trh novú kolekciu, nielen dámsku a pánsku, ale aj detskú a tiež obuv. Jej cieľom je presadiť sa nielen na domácom trhu, ale predovšetkým v zahraničí. 

Spoločnosť má 60 zamestnancov, z toho 40 výrobných robotníkov a 15 pracovníkov zásobovania, predaja a servisu. 

Celkové aktíva v hodnote 25 mil. Sk sú kryté cudzími zdrojmi, najmä úvermi. 

2.3  Ciele podniku

V roku 2002 dosiahla spoločnosť tržby z predaja vlastných výrobkov v objeme 15 mil. Sk. Cieľom v roku 2003 je zdvojnásobiť tržby, a to na 30 mil. Sk. V porovnaní s konkurenciou sú prednosťou spoločnosti nízke režijné náklady, čo umožňuje predaj výrobkov za nižšie ceny. 

Výrobné kapacity a aktívna marketingová politika vytvárajú predpoklady na zvyšovanie objemu výroby a predaja výrobkoch i v ďalších rokoch. 
V roku 2003 spoločnosť predpokladá zvýšenie tržieb o 20 mil. Sk. 

Hlavným problémom spoločnosti je získať ďalšie vklady spoločníkov na krytie obežných aktív, pretože vzhľadom na ich rast úvery už nepokrývajú celú ich hodnotu. 
2.4  Trhy a konkurencia

Trh ošatenia a obuvi je v Slovenskej republike presýtený, a preto sa spoločnosť SECRET, s. r.o., snaží svojimi novými a vylepšenými výrobkami presadiť nielen na domácom trhu, ale hlavne v zahraničí. 

Na domácom trhu pôsobí niekoľko najmä zahraničných konkurentov, z nich najväčším je firma BEAUTY, s. r. o. 

SECRET, s. r.o., chce do roku 2006 získať pri svojich výrobkoch minimálne 30% podiel na trhu a približne 15% podiel na trhoch Českej republiky, Poľska, Nemecka a Švajčiarska, a to kvalitou výrobkov a primeranosťou cien. 

2.5  Marketing

Z marketingových činností sa SECRET, s. r.o., venuje hlavne prieskumu trhu a získavaniu stálych a spokojných zákazníkov, tiež sa zaujíma o vývoj ich potrieb a stupeň ich uspokojovania. 
Jej hlavných cieľovým trhom je domáci trh, kde chce získať výrazné postavenie. V najbližších rokoch sa chce uchytiť na zahraničných trhoch hlavne v Českej republike, Poľska, Nemecka a Švajčiarska. 

Prevažnú časť svojho predaja zabezpečuje distribučnou sieťou, zvyšnú časť predaja zabezpečuje sieť predajní a časť ziskov plynie aj zo zasielania najnovších katalógov aj s cenníkmi. 

Vzhľadom na aktívnu cenovú politiku, ktorú dosahuje vďaka dôslednému uplatňovaniu kontrol riadenia nákladov, výrobky firmy dosahujú spravidla o 5 až 8% nižšie ceny ako sú ceny hlavného konkurenta, firmy BEAUTY, s. r. o. 

SECRET, s. r. o., vynakladá pri reklame firmy a jej výrobkov výrazný podiel z marketingových nákladov. 

2.6	 Výroba

Firma SECRET, s. r.o., používané materiály a polotovary nakupuje prevažne od zahraničných dodávateľov. Plynulosť výroby vyžaduje mať k dispozícii dostatok výrobných zásob, čo znamená aj nárast požiadaviek na krytie rastu zásob z cudzích finančných zdrojov. 

SECRET, s. r.o., chce zabezpečiť prepojenosť plánu predaja na plán výroby a následne na plán zásobovania, a tým minimalizovať celkové zásoby. 

2.7	Organizácia a manažment

SECRET, s. r.o., sa vnútorne organizačne člení na dve výrobné prevádzky, a to výrobu dámskej, pánskej a detskej konfekcie (20 pracovníkov) a výrobu obuvi (20 pracovníkov). 

Z funkčných útvarov má obchodný úsek 15 pracovníkov, ktorí zabezpečujú zásobovanie, predaj a servis. 
Ekonomický úsek má 5 pracovníkov. 
Právne služby zabezpečujú externí spolupracovníci. Personálna agenda je sústredená na sekretariáte spoločnosti. 

Priemerný vek zamestnancov je 28 rokov. 

2.8	Finančné hospodárenie

Finančné hospodárenie firmy komplexne dokomentujú základné účtovné výkazy: 
- výkaz ziskov a strát, 
- finančná bilancia, 
- výkaz toku hotovostí (cash flow). 

Z celkových nákladov 10 mil. Sk tvorila spotreba materiálu 40%, osobné náklady 10%, odpisy 15% a finančné náklady 25%. Zvyšok tvoria náklady na služby, spotrebu energiu a ostatné náklady. 

Z účtovných výkazov vyplýva, že SECRET, s. r.o., v uplynulom roku (2002) dosiahla objem tržieb za vlastné výrobky a služby 15 mil. Sk a čistý zisk po zdanení 3 mil. Sk. 
V roku 2003 plánuje SECRET, s. r.o., zvýšiť tržby na dvojnásobok, a to na 30 mil. Sk a čistý zisk na 7,5 mil. Sk (2,5-násobok). 

Pre rok 2004 SECRET, s. r.o., plánuje aalšie zvyšovanie tržieb za vlastné výrobky a služby, a to o 20%, v porovnaní s rokom 2003. 
Rast tržieb z predaja sa predpokladá najmä rastom exportu na zahraničné trhy. 

Vo finančnej bilancii roku 2002 tvoria z celkových aktív 25 mil. Sk stále aktíva 65% z obežných aktív sú najväčšou položkou zásoby v objeme 7 mil. Sk. Aktíva celkom sú kryté základným imaním v objeme 500 000,- Sk, nerozdeleným ziskom a cudzími zdrojmi. 

Plánovaný rast výroby a predaja v roku 2003 vyžaduje výrazné zvýšenie zásob, a to na 9 mil. Sk. Nárast aktív o 2 mil. Sk bude na rok 2004 vyžadovať zvýšenie úverov firmy o túto hodnotu. Rast plánu predaja v roku 2004 o 20% v porovnaní s rokom 2003 bude vyžadovať mierne zvýšenie obežných aktív. 

2.9	Dodatky a prílohy

Súčasťou podnikateľského plánu su prospekty výrobkov, ktoré budú priložené v prílohe.